กฎกระทรวง ฉบับที่ 36 (พ.ศ. 2535) ออกตามความในพระราชบัญญัติการขนส่งทางบก พ.ศ. 2522
กฎกระทรวง
กฎกระทรวง
ฉบับที่ ๓๖ (พ.ศ. ๒๕๓๕)
ออกตามความในพระราชบัญญัติการขนส่งทางบก
พ.ศ. ๒๕๒๒[๑]
 

อาศัยอำนาจตามความในมาตรา ๗ และมาตรา ๙๗ วรรคสอง
แห่งพระราชบัญญัติการขนส่งทางบก พ.ศ. ๒๕๒๒
รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้

ให้ยกเลิกความใน (๗) ของข้อ ๒ แห่งกฎกระทรวง ฉบับที่ ๖
(พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒
และให้ใช้ความต่อไปนี้ แทน
(๗) จัดให้มีเครื่องมือทดสอบสมรรถภาพร่างกายไว้ประจำที่โรงเรียนสอนขับรถ
ตามที่กรมการขนส่งทางบกกำหนด หรือตามที่กรมการขนส่งทางบกให้ความเห็นชอบ เพื่อทดสอบสมรรถภาพร่างกายของนักเรียนตามหลักเกณฑ์
วิธีการและเงื่อนไขที่กรมการขนส่งทางบกกำหนด


ให้ไว้ ณ วันที่ ๑๐ มีนาคม พ.ศ. ๒๕๓๕
พลเอก วิโรจน์ แสงสนิท
รัฐมนตรีช่วยว่าการกระทรวงคมนาคม
ปฏิบัติราชการแทนรัฐมนตรีว่าการกระทรวงคมนาคม
หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากได้มีการแก้ไขเพิ่มเติมกฎกระทรวง ฉบับที่ ๑๕ (พ.ศ. ๒๕๒๕)
ออกตามความในพระราชบัญญัติการขนส่งทางบก พ.ศ. ๒๕๒๒ กำหนดให้โรงเรียนสอนขับรถที่กรมการขนส่งทางบกรับรองสามารถทำการทดสอบสมรรถภาพร่างกายของผู้ขอรับใบอนุญาตเป็นผู้ขับรถได้
จึงสมควรที่จะกำหนดเป็นเงื่อนไขเพิ่มเติมให้โรงเรียนสอนขับรถผู้ประสงค์จะขอให้กรมการขนส่งทางบกรับรอง
ต้องจัดให้มีเครื่องมือทดสอบสมรรถภาพร่างกายไว้ประจำที่โรงเรียนสอนขับรถ
เพื่อให้การทดสอบสมรรถภาพร่างกายของนักเรียนเป็นไปโดยมีประสิทธิภาพและได้มาตรฐาน จึงจำเป็นต้องออกกฎกระทรวงนี้










โชติกานต์/ปรับปรุง
๒ มีนาคม ๒๕๕๙















[๑] ราชกิจจานุเบกษา
เล่ม ๑๐๙/ตอนที่ ๒๗/หน้า ๕/๒๕ มีนาคม ๒๕๓๕